laion/Wikipedia-Exotic huggingface dataset:
স্বয়ংক্রিয় নিয়ন্ত্রণ

কারিগরি এবং প্রযুক্তিবিদ্যায় স্বয়ংক্রিয় নিয়ন্ত্রণ বলতে ক্রমাগত ও সরাসরি মানবিক হস্তক্ষেপ ছাড়াই যন্ত্রের কাজ করতে পারার ক্ষমতাকে বোঝায়। এটির ব্যবহার গৃহস্থালির বয়লার নিয়ন্ত্রণকারী থার্মস্ট্যাট থেকে শুরু করে বৃহ্ৎ শিল্প নিয়ন্ত্রণকারী ব্যবস্থা--যেখানে হাজারেরও বেশি ইনপুট ও আউটপুট আছে--সর্বত্র রয়েছে।জটিলতার ক্ষেত্রে এর ব্যপ্তি সাধারন অন অফ থেকে অনেক উচু স্তরীয় অ্য়ালগোরিদম পর্যন্ত। সবচেয়ে সহজ স্বয়ংক্রিয় নিয়ন্ত্রণ লুপের ক্ষেত্রে, একটি নিয়ন্ত্রক কাঙ্ক্ষিত মানের সাথে প্রাপ্ত মানের তুলনা করে এবং পরিশেষে এরর সিগনাল নির্দেশ করে  যদি ইনপুটে কিছু পরিবর্তনের দরকার হয়। এভাবে গোলমাল  সত্ত্বেও প্রক্রিয়াটি  তার নির্দিষ্ট মানে স্থির থাকে। এই  বন্ধ  লুপ  প্রক্রিয়া  ঋণাত্মক  ফিডব্যাকের প্রয়োগ। নিয়ন্ত্রণ  তত্ত্বের  গাণিতিক  ভিত্তি  আঠেরোশো শতকে শুরু হয় এবং বিশ শতকে প্রভূতভাবে উন্নত হয়। সাধারণত, দু'ধরনের নিয়ন্ত্রণ লুপ  হয়; খোলা লুপ নিয়ন্ত্রণ ও বন্ধ লুপ (ফিডব্যাক) নিয়ন্ত্রণ। খোলা লুপ নিয়ন্ত্রণের  ক্ষেত্রে, নিয়ন্ত্রকের নিয়ন্ত্রণ ক্রিয়া প্রক্রিয়ার আউটপুটের ওপর নির্ভরশীল নয়।এর একটি ভালো উদাহরণ টাইমার নিয়ন্ত্রিত কেন্দ্রীয়  তাপীয়  বয়লার  যাতে তাপ  নির্দিষ্ট  সময়ের  জন্য  প্রবাহিত  হয়,  ইমারতের  তাপমাত্রা যাইহোক না কেন।(নিয়ন্ত্রণ ক্রিয়া হল বয়লারের অন/অফ। প্রক্রিয়ার আউটপুট ইমারতের তাপমাত্রা।) বন্ধ লুপ  নিয়ন্ত্রণের ক্ষেত্রে, নিয়ন্ত্রকের নিয়ন্ত্রণ ক্রিয়া প্রক্রিয়ার আউটপুটের ওপর নির্ভরশীল। এক্ষেত্রে ইমারতের তাপমাত্রা পর্যবেক্ষ্ণ করার জন্য একটি থার্মোস্ট্যাট যুক্ত করা হয় এবং একটি ফিডব্যাক সিগনাল পাঠায় যার দ্বারা নিশ্চিত করা যায় যে ইমারতের তাপমাত্রা থার্মোস্ট্যাটে চিহ্নিত তাপমাত্রাতেই স্থির আছে। তাই বন্ধ লুপ নিয়ন্ত্রকের একটি ফিডব্যাক লুপ আছে যা নিশ্চিত করে যে নিয়ন্ত্রক 'চিহ্নিত মানের' সাথে সমান আউটপুট দিচ্ছে। এজন্য বন্ধ লুপ নিয়ন্ত্রকগুলিকে ফিডব্যাক  নিয়ন্ত্রকও বলা হয়। ব্রিটিশ প্রামাণ্য প্রতিষ্ঠান অনুসারে বন্ধ লুপের সংজ্ঞা 'একটি ফিডব্যাক যুক্ত নিয়ন্ত্রক ব্যবস্থা যা কোনো কাজকে এমনভাবে নিয়ন্ত্রণ করে যাতে বিচ্যুতি শূন্য হয়। " ফিডব্যাক নিয়ন্ত্রণ এমন একটা ব্যবস্থা যা এ সিস্টেমের পরিবর্তনশীল উপাদানের সাথে অপর সিস্টেমের পরিবর্তনশীল উপাদানের তুলনা করে এবং উভয়ের পার্থক্যকে নিয়ন্ত্রক হিসেবে ব্যবহার কর অত্যাধুনিক স্বয়ংক্রিয় ব্যবস্থা ফিডব্যাকের মাধ্যমে বিমান, যোগাযোগ এবং অন্যান্য শিল্প ক্ষেত্রেও বিপ্লব এনেছে । বন্ধ লুপ নিয়ন্ত্রণের তাত্ত্বিক ভিত্তি হল নিয়ন্ত্রণ তত্ত্ব । নিয়ন্ত্রণ ক্রিয়া নিয়ন্ত্রক আউটপুট ক্রিয়ারই রূপ। অন/অফ হল সবচেয়ে সরল নিয়ন্ত্রণ । যেমন ঘরে ব্যবহৃত থার্মোস্ট্যাট বৈদ্যুতিক স্পর্শ শুরু করে বা শেষ করে। Mayr, Otto (১৯৭০)। The Origins of Feedback Control। Clinton, MA USA: The Colonial Press, Inc.।  V. Gurevich "Electronic Devices on Discrete Components for Industrial and Power Engineering", CRC Press, New York, 2008, 418 p. Tang Bingxin "Fundamentals of Control Engineering", 37 p. https://web.archive.org/web/20100420113249/http://www.tpub.com/content/doe/h1013v2/css/h1013v2_112.htm
মেগ ডনেলি

মেগ ডনেলি (জন্ম আনু. ২০০০) হলেন একজন মার্কিন অভিনেত্রী এবং গায়িকা। তিনি ২০১৩ সালে মার্কিন সম্প্রচার ভিত্তিক প্রতিষ্ঠান নেটফ্লিক্স-এর সরাসরি অ্যানিমেটেড ধারাবাহিক টিম টুন-এ এ্যাশ" ভূমিকায়, এবং মার্কিন টেলিভিশন চ্যানেল এবিসিত'তে প্রচারিত হাস্যরস ধারাবাহিক আমেরিকান হাউজওয়াইফ-এ ২০১৬ সাল থেকে "টেইলর ওট্টো" ভূমিকায় অভিনয় করার জন্য বিশেষ ভাবে পরিচিত। ডনেলি মাত্র ছয় বছর বয়সে, মার্কিন যুক্তরাষ্ট্রের নিউ জার্সি রাজ্যের ফার হিলস শহরতলীতে অবস্থিত "এনিস প্লেহাউজ স্কুল অব পারফমিং আর্টস"-থেকে তার কন্ঠ, নাচের এবং অভিনয়ের গ্রহণ করেন। তিনি কিডস অব আর্টস, নিউ ইয়র্ক শহরভিত্তিক কনসার্ট দল ব্রডওয়ে কিডস এবং নিউ ইয়র্ক শহরের "টাইম ট্যু শাইন প্রডাকশনস" এর হয়ে কয়েকবার সহকারী কণ্ঠশিল্পী হয়ে হাজির হয়েছেন। ডনেলি মার্কিন টেলিভিশন চ্যানেল এবিসি'তে প্রচারিত হাস্যরস দৃশ্যকাব্যের ধারাবাহিক আমেরিকান হাউজওয়াইফ-এ টেইলর ওট্টো" নামক মূল ভূমিকায় ২০১৬ সাল থেকে অভিনয় করছেন। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এর নিজস্ব গীতিনাট্যমূলক দৃশ্যকাব্যের চলচ্চিত্র জম্বিস-এ এডিসন ভূমিকায় অভিনয় করেছেন, যেটি ২০১৮ সালের ১৬ই ফেব্রুয়ারিতে মুক্তি পেয়েছে। "Taylor Otto – Played by Meg Donnelly"। ABC। সংগ্রহের তারিখ জানুয়ারি ৭, ২০১৮।  Samantha Simon (মে ১৬, ২০১৭)। "American Housewife Star Meg Donnelly on Sitcoms, Singing, and (a Lack of) Siblings"। InStyle। জুন ১২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ৭, ২০১৮।  "Meg Donnelly's Biography"। megdonnelly.com। ১৫ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।  Denise Petski (জুলাই ২৭, ২০১৬)। "Meg Donnelly Added To New ABC Comedy In Recasting"। Deadline Hollywood। সংগ্রহের তারিখ জানুয়ারি ৭, ২০১৭।  Greg Evans (মে ১১, ২০১৭)। "Production Begins On Disney Channel's 'Zombies' For 2018 Premiere"। Deadline Hollywood। সংগ্রহের তারিখ ডিসেম্বর ২৪, ২০১৭।  Kirsten Chuba (জানুয়ারি ৫, ২০১৮)। "TV News Roundup: Disney Sets Premiere Date for 'Zombies' Original Movie"। Variety। সংগ্রহের তারিখ জানুয়ারি ৭, ২০১৮।  http://www.thefutoncritic.com/news/2014/11/18/nickelodeon-greenlights-two-new-live-action-comedy-pilots-the-dunes-club-and-future-shock-724513/20141118nickelodeon01/ দাপ্তরিক ওয়েবসাইট ইন্টারনেট মুভি ডেটাবেজে মেগ ডনেলি (ইংরেজি)
মোহাম্মদ নোমান

মোহাম্মদ নোমান (জন্ম: ২১ মার্চ ১৯৬০) হলেন বাংলাদেশের একজন রাজনীতিবিদ ও লক্ষ্মীপুর-২ আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। মোহাম্মদ নোমান ১৯৬০ সালের ২১ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম মোখলেছুর রহমান এবং মাতা রাফিকা বেগম। জাতিয় পাটি ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৯। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।  "লক্ষ্মীপুর জেলা - জনপ্রতিনিধি : মোহাম্মদ নোমান"। www.lakshmipur.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ১৭ ফেব্রুয়ারি ২০১৮। [স্থায়ীভাবে অকার্যকর সংযোগ] "Constituency 275_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।  মাননীয় সংসদ সদস্য মোহাম্মদ নোমান ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
আরব মুসলিম

আরব মুসলিম হচ্ছেন ইসলাম ধর্মের অনুসারী ব্যক্তিবর্গ যাদেরকে ভাষাভাষী, সাংস্কৃতিক, এবং জীনগতভাবে আরব জাতি হিসেবে সংজ্ঞায়িতকরা হয়। আরব মুসলিমরা প্রধানত অন্যদের তুলনায় মধ্য প্রাচ্যের সংখ্যাধিক্য জাতিগোষ্ঠী। আরব মুসলিমরা অনারবীয় মুসলিমদের মাওয়ালি (আরবি: موالي) নামে ডাকে। এতিহাসবিদ হাগ সেটন-ওয়াটসন বিতর্ক করেন যে সমগ্র মুসলিমদের তুলনায় আরব মুসলিমদের মধ্যে একতাবদ্ধ ঐতিহাসিকভাবে সুদৃঢ় হয়েছে, কেননা অনেকের ধারণা শুধুমাত্র আরব মুসলিমরাই প্রকৃত মুসলিম। আরব খ্রিস্টান আরব ইহুদী ইসমাইলি Peter Haggett (২০০১)। Encyclopedia of World Geography। 1। Marshall Cavendish। পৃষ্ঠা 2122। আইএসবিএন 0-7614-7289-4।  Abbas Ali (২০০৫)। Islamic Perspectives on Management and Organization। Edward Elgar Publishing। পৃষ্ঠা 75। আইএসবিএন 184376766X।  Hugh Seton-Watson (১৯৭৭)। Nations and States: An Enquiry into the Origins of Nations and the Politics of Nationalism। Taylor & Francis। পৃষ্ঠা 270–1। আইএসবিএন 0416768105।  Ankerl, Guy (২০০০)। Coexisting Contemporary Civilizations: Arabo-Muslim, Bharati, Chinese, and Western। Geneva: INU Press। আইএসবিএন 2-88155-004-5।
এম এ আউয়াল (লক্ষ্মীপুরের রাজনীতিবিদ)

এম. এ. আউয়াল (জন্ম: ১৬ মার্চ ১৯৬৮) হলেন বাংলাদেশের একজন আবাসন ব্যবসায়ী, বিশিষ্ট সমাজ সেবক ও রাজনীতিবিদ যিনি লক্ষ্মীপুর-১ আসনের সংসদ সদস্য ছিলেন। তিনি ইসলামী গণতান্ত্রিক পার্টি ও প্রগতিশীল ইসলামী জোট এর চেয়ারম্যান। এম. এ. আউয়াল ১৯৬৮ সালের ১৬ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম আব্দুর রশীদ এবং মাতা মনোয়ারা বেগম। এম এ আউয়াল হাভেলি প্রপার্টি ডেভেলপমেন্ট লিমিটেডের ব্যবস্থাপনা পরিচালক। এম. এ. আউয়াল ইসলামী গণতান্ত্রিক পার্টির চেয়ারম্যান এবং তরিকত ফেডারেশনের সাবেক মহাসচিব। তিনি তরীকত ফেডারেশনের মহাসচিব থাকাকালে ৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে ১৪-দলীয় জোটের প্রার্থী হিসেবে নৌকা প্রতীকে সংসদ সদস্য হিসাবে নির্বাচিত হন। ২০১৮ সালে তরীকত ফেডারেশনের মহাসচিব পদ থেকে তাকে অব্যাহতি দেয়া হলে তিনি ইসলামী গণতান্ত্রিক পার্টি নামে নতুন রাজনৈতিক দল গঠন করেন চেয়ারম্যান হিসেবে দায়িত্ব পালন করছেন। জমি নিয়ে বিরোধের জেরে সাহিনুদ্দীন নামে পল্লবীর এক ব্যবসায়ীকে কুপিয়ে হত্যার অভিযোগে তাকে ২০ মে ২০২১ সালে রেপিড অ্যাকশন ব্যাটালিয়ন নরসিংদীর ভৈরবের একটি মাজার থেকে গ্রেপ্তার করে। "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "Constituency 274_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) "পল্লবীর হত্যা মামলায় সাবেক এমপি এম এ আউয়াল গ্রেপ্তার"। বিডিনিউজ টোয়েন্টিফোর ডটকম। ২০ মে ২০২১। ২২ মে ২০২১ তারিখে মূল থেকে আর্কাইভ করা। সংগ্রহের তারিখ ২২ মে ২০২১।  "খুনের পর আউয়ালকে ফোন, 'স্যার, ফিনিশ'"। দৈনিক প্রথম আলো। ২১ মে ২০২১। সংগ্রহের তারিখ ২৩ মে ২০২১।
সায়ঘান জেলা

সাইঘান জেলা (এছাড়াও সায়ঘান) (দারি: سیغان‎) আফগানিস্তানের বামিয়ান প্রদেশের অবস্থিত একটি জেলা। ২০০৩ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ২৩,২১৫ জন। ২০০৫ সালে জেলাটি কাহমার্দ জেলা এর অংশ হিসেবে গঠন করা হয়েছিল, যদিও ২০০৪ সাল পর্যন্ত বাগলান প্রদেশ এর অংশ ছিল। জেলাটি সাইঘান শহরের সবচেয়ে বৃহত্তম শহর এবং প্রশাসনিক কেন্দ্র হিসেবে পরিচিত। জেলাটি ১,৭৪১ কিলোমিটার এলাকা নিয়ে গঠন করা হয় এবং ২৬০ টির মত গ্রাম রয়েছে। আশেপাশের জেলার মধ্যে রয়ছে দক্ষিণে বামিয়ান জেলা রয়েছে, পশ্চিমে ইয়াকাউলং জেলা, উত্তরের কাহামার্দ জেলা এবং পূর্বদিকে শিবার জেলা। দা ইমান কোল এর প্রাকৃতিক সম্পদসমূহ সায়গন জেলাের মধ্যে অবস্থিত, কিন্তু ২০০৮ সালে পর্যন্ত এটি সম্পূর্ণরূপে বাণিজ্যিকভাবে শোষিত হবে ধারণা করা হয়েছিল। জেলাটির অর্থনৈতিক উৎস বলতে কৃষিই প্রধাণ: উপত্যকার মধ্যে খামারচাষ, যেখানে বেশিরভাগই গম, আলু এবং বার্লি চাষ করা হয়; এছাড়া ভেড়া, গাধা এবং ছাগল এর খামার করা হয়। "Bamyan PDP Provincial profile". National Area Based Development Program, Ministry of Rural Rehabilitation and Development, Islamic Republic of Afghanistan (2007), citing as a source: "CSO/UNFPA Socio Economic and Demographic Profile" (2003). Archived from the original on 2 December 2010. Retrieved 25 November 2008. "Summary of District Development Plan, Saighan District, Bamyan Province". National Area Based Development Program, Ministry of Rural Rehabilitation and Development, Islamic Republic of Afghanistan. September 2007. p. 3. Archived from the original on 2 December 2010. Retrieved 25 November 2008. "UNHCR Sub-Office Central Region, District Profile Saighan District", ওয়েব্যাক মেশিনে আর্কাইভকৃত ৩ মার্চ ২০১৬ তারিখে accessed 25 November 2008 "Sayghan District, Bamyan Province"। iMMAP। ১০ সেপ্টেম্বর ২০১১। ২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৭।  "Da Eman of Sayghan valley Coal deposits" Ministry of Mines, Islamic Republic of Afghanistan (26 August 2008)[স্থায়ীভাবে অকার্যকর সংযোগ] Map of Settlements United Nations, AIMS, May 2002
ইয়ান লেগাট

ইয়ান ব্রুস লেগাট (ইংরেজি: Ian Leggat; জন্ম: ৭ জুন, ১৯৩০) ইনভারকার্গিল এলাকায় জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন ইয়ান লেগাট। ১৯৪৪ থেকে ১৯৪৮ সময়কালে নেলসন কলেজে অধ্যয়ন করেন। সেখানেই নিজের ক্রীড়াশৈলী তুলে ধরেন। ফলশ্রুতিতে বিদ্যালয়ের প্রথম একাদশে ক্রিকেট ও রাগবি পঞ্চদশ দলে খেলেন। তার কাকাতো ভাই গর্ডন লেগাট নিউজিল্যান্ডের পক্ষে টেস্ট ক্রিকেটে অংশ নিয়েছেন। ১৯৫০-৫১ মৌসুম থেকে ১৯৬১-৬২ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে প্রতিনিধিত্ব করেন। ১৯৫২-৫৩ মৌসুমে ডুনেডিনে ওতাগোর বিপক্ষে নবম উইকেট জুটিতে হ্যারি কেভকে সাথে নিয়ে ২৩৯ রান তুলেন। তন্মধ্যে, দশ নম্বের ব্যাটিংয়ে নেমে লেগাট অপরাজিত ছিলেন ১৪২ রানে। এটিই প্রথম-শ্রেণীর ক্রিকেটে তার প্রথম অর্ধ-শতক ছিল। পরবর্তী অর্ধ-শতকটি করেছিলেন ১৯৫৮-৫৯ মৌসুমে। এ ইনিংসের কল্যাণে ১৯৫২-৫৩ মৌসুমে ৫৩.০০ গড়ে ২১২ রান তুলেছিলেন। এছাড়াও, ৪০.১৪ গড়ে ৭ উইকেট পেয়েছিলেন। ১৯৫৯-৬০ মৌসুমে ক্যান্টারবারির বিপক্ষে ১১৫ রানের মনোজ্ঞ শতরানের ইনিংস খেলেন। একই দলের বিপক্ষে ১৯৬১-৬২ মৌসুমে নিজস্ব সেরা বোলিং পরিসংখ্যান ৫/৬০ গড়েন। সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার। ঘরোয়া ক্রিকেটে সফলতার কারণে ১৯৫৩-৫৪ মৌসুমে নিউজিল্যান্ড দলের সাথে দক্ষিণ আফ্রিকা সফরে যান। ১ জানুয়ারি, ১৯৫৪ তারিখে স্বাগতিক দক্ষিণ আফ্রিকার বিপক্ষে সিরিজের তৃতীয় টেস্টে অভিষেক ঘটে ইয়ান লেগাটের। দূর্ভাগ্যবশতঃ একমাত্র ইনিংসটিতে শূন্য রানে বিদায় নেন। এছাড়াও, তিন ওভার বোলিং করে কোন উইকেটও লাভ করতে পারেননি ইয়ান লেগাট। তবে দুইটি ক্যাচ তালুবন্দী করেছিলেন। সমগ্র সফরে আটটি প্রথম-শ্রেণীর খেলায় অংশ নিয়ে ১২.৫৪ গড়ে ১৩৮ রান করেন তিনি। এছাড়াও, ৩৩.৬০ গড়ে ৫ উইকেট পেয়েছিলেন। ১৯৫৮-৫৯ মৌসুমে টেস্টের পূর্ব-প্রস্তুতিমূলক খেলায় সাউথ আইল্যান্ডের সদস্যরূপে খেলেন। নর্থ আইল্যান্ডের বিপক্ষে ৪/২১ ও ৩/২৭ লাভ করেন। তবে, ইংল্যান্ডের বিপক্ষে টেস্ট সিরিজ খেলার জন্য তাকে মনোনীত করা হয়নি। ১৯৪৭ থেকে ১৯৬৯ সময়কালে নেলসন দলের পক্ষে হক কাপে অংশগ্রহণ করেছিলেন। এ প্রতিযোগিতায় সর্বাধিক ২,৩৩৬ রান তুলে শীর্ষস্থানে আরোহণ করছেন। এছাড়াও, ১৬৬ উইকেট নিয়ে তৃতীয় অবস্থানে রয়েছেন। ২০১১ সালে হক কাপের শতবার্ষিকী উদযাপিত হয়। এতে তাকে ১১জন খেলোয়াড়ের অন্যতম হিসেবে নির্বাচিত করা হয়েছিল। Nelson College Old Boys' Register, 1856–2006, 6th edition Otago v Central Districts 1952-53 South Africa v New Zealand, Cape Town 1953-54 North Island v South Island 1958-59 Nelson prominent in Hawke Cup top echelon Retrieved 22 April 2013. Hawke Cup Centennial cricket team named Retrieved 6 May 2014. বিল বেল ম্যাক অ্যান্ডারসন নর্দার্ন ডিস্ট্রিক্টস ক্রিকেট দল নিউজিল্যান্ডীয় টেস্ট ক্রিকেটারদের তালিকা ক্রিকেট ও রাগবি ইউনিয়ন খেলোয়াড়দের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ইয়ান লেগাট (ইংরেজি) ক্রিকেটআর্কাইভে ইয়ান লেগাট (সদস্যতা প্রয়োজনীয়) (ইংরেজি)
আমেরিকা মহাদেশে ইউরোপীয়দের উপনিবেশ স্থাপন

আমেরিকা মহাদেশগুলিতে ইউরোপীয়দের উপনিবেশ স্থাপন বলতে বিভিন্ন ইউরোপীয় শক্তি আমেরিকা মহাদেশগুলিতে যেভাবে বসতি স্থাপন ও নিয়ন্ত্রণ প্রতিষ্ঠা করেছিল, তার ইতিহাসের বর্ণনাকে বোঝায়। সম্ভবত ১০ম বা ১১শ শতকে পশ্চিম নর্স নাবিকেরা বর্তমান কানাডার উপকূলে অভিযান চালায় এবং সাময়িকভাবে বসতি স্থাপন করে। এই অভিযানের কথা আইসল্যান্ডের লোকগাঁথা এবং প্রত্নতাত্ত্বিক প্রমাণাদি থেকে জানতে পারা গেছে। তবে মহাদেশের আদিবাসীদের সাথে সহিংস যুদ্ধের ফলশ্রুতিতে নর্সেরা এই বসতিগুলি পরিত্যাগ করে চলে যায়। ১৪৯২ সালে আবার ইউরোপীয় উপনিবেশ স্থাপন শুরু হয়। সে বছর জেনোয়ার অভিযাত্রী নাবিক ক্রিস্টোফার কলম্বাসের নেতৃত্বে একটি স্পেনীয় অভিযাত্রীদল ইউরোপ থেকে পশ্চিম অভিমুখে নৌযাত্রা শুরু করে যার লক্ষ্য ছিল দূরপ্রাচ্যে যাওয়ার একটি বাণিজ্যিক নৌপথ আবিষ্কার করা। কিন্তু এর পরিবর্তে তারা আমেরিকা মহাদেশ আবিষ্কার করে ফেলে। ইউরোপীয়রা এই নব্য-আবিষ্কৃত ভূখণ্ডের নাম দেয় "নতুন বিশ্ব"। কলম্বাস ১৪৯২ সালের ৫ই ডিসেম্বর হিস্পানিওলা দ্বীপের উত্তরাংশে নোঙর ফেলেন। সেখানে ৭ম শতাব্দী থেকেই তাইনো জাতির লোকেরা বাস করত। এটিই ছিল নর্সদের পর আমেরিকা মহাদেশে ইউরোপীয়দের প্রথম বসতি স্থাপনের ঘটনা। এর পরেই ইউরোপীয়রা আমেরিকা মহাদেশের ভূমিদখল, বড় মাপের অভিযান ও বসতি স্থাপন শুরু করে দেয়। কলম্বাস তার প্রথম দুইটি যাত্রাতে বাহামা, বিভিন্ন ক্যারিবীয় দ্বীপ যেমন হিস্পানিওলা, পুয়ের্তো রিকো এবং কুবা বা কিউবাতে পৌঁছান। ১৪৯৮ সালে ইংরেজ রাজাকে প্রতিনিধিত্বকারী নাবিক জন ক্যাবট ব্রিস্টল বন্দর থেকে যাত্রা শুরু করে উত্তর আমেরিকা মহাদেশের উপকূলে অবতরণ করেন। এর এক বছর পরে কলম্বাসের তৃতীয় যাত্রা দক্ষিণ আমেরিকার উপকূলের পৌঁছায়। কলম্বাসের অভিযানে অর্থবিনিয়োগকারী ইউরোপীয় শক্তি হিসেবে স্পেন উত্তর আমেরিকা থেকে ক্যারিবীয় দ্বীপপুঞ্জ হয়ে দক্ষিণ আমেরিকার একেবারে দক্ষিণতম প্রান্ত পর্যন্ত বিস্তীর্ণ সুবিশাল এক ভূখণ্ড স্পেনীয় সাম্রাজ্যের অধীনে নিয়ে আসে। এছাড়া ফরাসিরা তাদের প্রথম ফরাসি সাম্রাজ্য পর্বে আমেরিকা মহাদেশে উপনিবেশ স্থাপন করে। তারা উত্তর আমেরিকার পূর্বভাগে, বেশ কিছু ক্যারিবীয় দ্বীপ এবং দক্ষিণ আমেরিকার কিছু ক্ষুদ্র উপকূলীয় এলাকায় উপনিবেশ নির্মাণ করেছিল। পর্তুগাল বর্তমান ব্রাজিল অঞ্চলে উপনিবেশ স্থাপন করে। এছাড়া তারা বর্তমান কানাডার পূর্বভাগেও উপনিবেশ গড়ার চেষ্টা করেছিল। তারা বেশ দীর্ঘ সময় ধরে রিও দে লা প্লাতা নদীর উত্তর-পশ্চিম দিকে নদীর পূর্ব উপকূলে বসতি স্থাপন করেছিল। শেষ পর্যন্ত পশ্চিম গোলার্ধের বেশির ভাগ এলাকা ইউরোপীয় সরকারগুলির অধীনে চলে আসে, ফলে এদের ভূপ্রকৃতি, জনসংখ্যা, উদ্ভিদ ও প্রাণীজীবনের ব্যাপক পরিবর্তন আসে। ১৯শ শতাব্দীতে ৫ কোটিরও বেশি ইউরোপীয় আমেরিকা মহাদেশগুলির অভিবাসন করে। ১৪৯২ সালের পরের পর্বটি কলম্বীয় হস্তান্তর নামে পরিচিত। এসময় আমেরিকা মহাদেশগুলিতে নাটকীয়ভাবে প্রাণী, উদ্ভিদ, সংস্কৃতি, জনগণের প্রকৃতি পরিবর্তিত হয়ে যায়। এমনকি ইউরোপীয় ও আদিবাসী আমেরিকি সংক্রামক রোগব্যাধিগুলিও আটলান্টিক মহাসাগরের একপাড় থেকে অন্যপাড়ে স্থানান্তরিত হয়। Pálsson, Hermann (১৯৬৫)। The Vinland sagas: the Norse discovery f America। Penguin Classics। পৃষ্ঠা 28। আইএসবিএন 0-14-044154-9। সংগ্রহের তারিখ ২০১০-০৪-১৫।  David Eltis Economic Growth and the Ending of the Transatlantic slave trade
সেকেন্ড (দ্ব্যর্থতা নিরসন)

উইকিঅভিধানে সেকেন্ড শব্দটি খুঁজুন। এক সেকেন্ড সময়ের একটি একক। সেকেন্ড বা সেকেন্ডস আরোও বোঝাতে পারেঃ সেকেন্ড (কোণ) ২ (সংখ্যা), ক্রমবোধক হিসেবে। আর্কমিনিট, (Arcsecond) কোণের একটি একক সাধারণভাবে ব্যবহার করা হয় দ্রাঘিমাংশ এবং অক্ষাংশ মানে বিষুবাংশ-এর সেকেন্ড, জ্যোতির্বিজ্ঞানে সেকেন্ড (সংসদীয় কার্যবিধি), একটি মোশন বা রেজল্যুশনের আলোচনা সমর্থন করার জন্য। সেকেন্ড-ইন-কমান্ড, ব্রিটিশ ও কমনওয়েলথ সেনাদলের একজন উপ সেনাপতি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পিওতর ইলিচ চাইকভ্‌স্কি

পিওতর ইলিচ চাইকভ্‌স্কি (রুশ: Пётр Ильи́ч Чайко́вский; ৭ মে [O. S. ২৫ এপ্রিল] ১৮৪০ – ৬ নভেম্বর [O. S. ২৫ অক্টোবর] ১৮৯৩) সর্বকালের সর্বাধিক জনপ্রিয় রুশ জাতীয়তাবিশিষ্ট পশ্চিমা ধ্রুপদী সুরকার। তিনি ৭টি সিম্ফনি, ১১টি অপেরা, ৩টি ব্যালে, ৫টি সুইট, ৩টি পিয়ানো কনচের্তো, ১টি ভায়োলিন কনচের্তো, ১১টি ওভার্চার, ৪টি কান্তাতা, ২০টি কোরাল সংগীত, ৩টি স্ট্রিং কোয়ার্টেট, ১টি স্ট্রিং সেক্সটেট এবং ১০০রও বেশি গান ও পিয়ানোবাদন-যন্ত্রসংগীত রচনা করেন। চাইকভ্স্কি‌র সঙ্গীত সুরময়, এতে হার্মোনির ব্যবহার চমৎকার, অর্কেস্ট্রায়ন বর্ণময় ও চিত্ররূপময় এবং এ সব কিছু শ্রোতার মনে গভীর দোলা দেয়। চাইকভ্‌স্কির সঙ্গীত সাধারণ জনগণের কাছে সবসময়ই আদৃত হয়ে এসেছে। তিনি প্রথম রুশ সুরকার হিসেবে বিশ্ব পর্যায়ে পরিচিত লাভ করেন। পিওতর ইলিচ চাইকোভস্কি ১৮৪০ সালের ৭ মে ভোটকিনস্কে জন্মগ্রহণ করেন। জায়গাটি ছিল কামা নদীর তীরের নিকটবর্তী ভায়াটকা গভর্নরেটের (বর্তমান উদমুর্তিয়া) একটি ছোট শহর, এবং রাশিয়ান সাম্রাজ্যের উরাল পর্বতমালার কাছাকাছি। তার বাবা, ইলিয়া পেট্রোভিচ চাইকভ্স্কি খনি বিভাগে লেফটেন্যান্ট কর্নেল এবং প্রকৌশলী হিসাবে দায়িত্ব পালন করেছিলেন। "Russian – BGN/PCGN transliteration system"। transliteration.com। সংগ্রহের তারিখ ২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tchaikovsky: A Life"। tchaikovsky-research.net। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নীরব মোদী

নীরব মোদী ২০১০ খ্রিষ্টাব্দে প্রতিষ্ঠিত একটি হীরার গয়না বিক্রেতা সংস্থা; এর মালিক তথা প্রতিষ্ঠাতা নীরব মোদী। ক্রিস্টি এবং সোথবাই'জ ক্যাটালগস নামক সাময়িকীগুলোর প্রচ্ছদ পাতাতে নীরব মোদী প্রথম ভারতীয় হিসেবে নির্বাচিত হয়। পাঞ্জাব ন্যাশনাল ব্যাংক (পিএনবি)-এ ১১ হাজার ৩০০ কোটি টাকার (₹) জালিয়াতি মামলায় তাকে তদন্ত করা হচ্ছে। নীরব মোদীর বিরুদ্ধে আর্থিক জালিয়াতির অভিযোগের প্রেক্ষাপটে বলিউডের অভিনেত্রী প্রিয়াঙ্কা চোপড়া এই সংস্থার সাথে কৃত তার চুক্তি বাতিলের বিষয়ে আইনগত মতামত খুঁজছেন। সংস্থাটির সদরদপ্তর ভারতের মুম্বাইতে অবস্থিত। Becker, Vivienne (১ জুলাই ২০১৬)। "High jewellery with millennial attitude"। How to spend it (Financial Times)। ১৮ ফেব্রুয়ারি ২০১৮ তারিখে মূল থেকে আর্কাইভ করা।  "Priyanka Chopra Seeks Legal Opinion On Exiting Deal With Nirav Modi"। NDTV.com। সংগ্রহের তারিখ ২০১৮-০২-১৮।  Bhushan, Ratna (২০১৮-০২-১৬)। "Priyanka Chopra may cut ties with Nirav Modi"। The Economic Times। সংগ্রহের তারিখ ২০১৮-০২-১৮।
দাসপ্রথা বিলোপ আন্দোলন

দাসপ্রথা বিলোপ আন্দোলন (ইংরেজি: Abolitionism বা Abolition movement) ১৮শ শতকের শেষভাগ থেকে ১৯শ শতকের শেষভাগ পর্যন্ত পশ্চিম ইউরোপ ও আমেরিকা মহাদেশগুলিতে সংঘটিত একটি আন্দোলন যার ফলশ্রুতিতে আন্তঃআটলান্টিক মহাসাগরীয় ক্রীতদাস বাণিজ্য এবং ক্রীতদাস-সদৃশ দায়বদ্ধ কৃষক নিয়োগের প্রথার পরিসমাপ্তি ঘটে। ৫ম শতাব্দীতে রোমান সাম্রাজ্যের ক্রীতদাস প্রথার জনপ্রিয়তা হ্রাস পেতে থাকে এবং ১১শ শতাব্দী নাগাদ এটি পশ্চিম ইউরোপ থেকে সম্পূর্ণ উঠে যায়। ১৪২০ সালে পর্তুগিজ অভিযাত্রীরা পশ্চিম আফ্রিকার উপকূলে অভিযান চালানো শুরু করার পরে উত্তর আমেরিকা, দক্ষিণ আমেরিকা ও ক্যারিবীয় দ্বীপপুঞ্জে সদ্যসৃষ্ট উপনিবেশগুলিতে কৃষিখামারগুলিতে জনশক্তির চাহিদা মেটাতে আফ্রিকা থেকে আনা ক্রীতদাস কেনাবেচার এক বিরাট বাজারের সৃষ্টি হয়। ১৬শ থেকে ১৯শ শতাব্দীর মধ্যে প্রায় ১ কোটি ২০ লক্ষ আফ্রিকানকে বলপূর্বক ক্রীতদাস হিসেবে আমেরিকা মহাদেশগুলিতে স্থানান্তর করা হয়।
ওলন্দাজ কবরস্থান, চুঁচুড়া

ওলন্দাজ কবরস্থান ভারতের পশ্চিমবঙ্গ রাজ্যের হুগলী জেলার চুঁচুড়া শহরে অবস্থিত একটি খ্রিস্টান কবরস্থান। ওলন্দাজ ইস্ট ইন্ডিয়া কোম্পানির অধিকর্তার নির্দেশে এই কর্মস্থান নির্মিত হয়। এই কবরস্থানটি বর্তমানে ভারতীয় পুরাতত্ত্ব সর্বেক্ষণ দ্বারা জাতীয় গুরুত্বপূর্ণ প্রত্নস্থল হিসেবে সংরক্ষিত। "পশ্চিমবঙ্গে অবস্থিত জাতীয় গুরুত্বপূর্ণ প্রাচীন সৌধ ও প্রত্নস্থলের তালিকা"। ভারতীয় পুরাতত্ত্ব সর্বেক্ষণ। ২০১১। ৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।  উইকিমিডিয়া কমন্সে ওলন্দাজ কবরস্থান, চুঁচুড়া সংক্রান্ত মিডিয়া রয়েছে।
উত্তর আমেরিকার ইতিহাস

উত্তর আমেরিকার ইতিহাস বলতে মহাদেশটিতে মানুষের বসতি স্থাপন ও জীবনযাপনের ইতিহাসকে বোঝানো হয়েছে। বেশিরভাগ বিশেষজ্ঞ মনে করেন যে আজ থেকে ৪০ হাজার থেকে ১৭ হাজার বছর আগের কোনও সময়ে মানুষেরা বেরিং প্রণালী পাড়ি দিয়ে এশিয়া মহাদেশ থেকে উত্তর আমেরিকা মহাদেশে প্রবেশ করে। তবে সাম্প্রতিক কিছু প্রত্নতাত্ত্বিক আবিষ্কার তারা হয়ত আরও বহু আগে, আজ থেকে প্রায় দেড় লক্ষ বছর আগেই এই মহাদেশে পদার্পণ করেছিল। এই আদি অভিবাসীরা মহাদেশের বিভিন্ন অঞ্চলে বসতি স্থাপন করে। উত্তরে ইনুইট জাতি, দক্ষিণে আজটেক ও মায়া জাতির লোকেরা এদের মধ্যে উল্লেখযোগ্য। এই জাতিগুলি একে অপরের থেকে বিচ্ছিন্নভাবে জীবনযাপন করত এবং তাদের প্রত্যেকের নিজস্ব সংস্কৃতি, সভ্যতা ও জীবনধারা ছিল। এশিয়া ও ইউরোপের বিভিন্ন জাতিদের সাথে তুলনা করলে আদিবাসী আমেরিকান জাতিগুলির নিজেদের মধ্যে আন্তঃযোগাযোগ ও বাণিজ্য তেমন ছিল না। ১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য। উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।
জন বিমস

জন বিমস (ইংরেজি: John Beames}; ২১শে জুন, ১৮৩৭ থেকে - ২৪শে মে, ১৯০২ পর্যন্ত ) ব্রিটিশ ভারতের একজন সরকারি কর্মচারী এবং লেখক ছিলেন। তিনি মার্চ ১৮৫৯, থেকে ১৮৬১ সালের শেষের দিক পর্যন্ত এবং বাংলায় ডিসেম্বর ১৮৬১ থেকে তার চাকরির সমাপ্তি ১৮৯৩ পর্যন্ত বাংলায় চাকরি করেন।তিনি ভারতীয় ইতিহাস, সাহিত্য ও ভাষাতত্ত্বের একজন পণ্ডিত ছিলেন। তার মহান কাজটি ছিল ইন্দো-আর্য ভাষাগুলির তুলনামূলক ব্যাকরণ, যা ১৮৭২ থেকে -১৮৭৯ সাল পর্যন্ত ৩ ভলিউমে প্রকাশিত হয়ে ছিল । [১] বিমস ১৮৯৩ সালের মার্চ মাসে ভারতীয় সিভিল সার্ভিস থেকে যখন অবসর গ্রহণ করেন ততো দিনে তিনি, ভারতীয় জীবন সম্পর্কে ব্যাপক জ্ঞান অর্জন করে ফেলেছিলেন এবং ১৮৯৬ সালে তিনি তার কর্মজীবনের একটি বিবরণী লেখার সিদ্ধান্ত নিয়েছিলেন।এই সংকলনটি সর্বপ্রথম ১৯৬১ সালে একটি বেঙ্গল সিভিলিয়ানের স্মারকলিপি হিসাবে প্রকাশিত হয়। জন বিমস (২০১২)। কম্পারেটিভ গ্রামার অফ দি মডার্ন আরিয়ান লাঙ্গুয়েজেস অফ ইন্ডিয়া [তুলনামূলক ব্যাকরণ আধুনিক ভারতের আরিয়ান ভাষার ] । ক্যামব্রিজ ইউনিভার্সিটি প্রেস.